**PRILOG II**

***Projektni zadatak***

**Nabava usluge zakupa oglasnog prostora na površinama digitalnog vanjskog i unutrašnjeg oglašavanja za promociju i vidljivost Programa ruralnog razvoja RH 2014.-2020.**

Zagreb, studeni 2019.

godine

Sadržaj

[1. Uvod 3](#_Toc506551323)

[2. Cilj i očekivani rezultati 3](#_Toc506551324)

[2.1. Opći cilj 3](#_Toc506551325)

[2.2. Rezultati koji se očekuju 3](#_Toc506551326)

[3. Zadatci izvršitelja 4](#_Toc506551327)

[4. Pravne osnove i smjernice 4](#_Toc506551328)

# Uvod

Ministarstvo poljoprivrede, Uprava za potpore poljoprivredi i ruralnom razvoju, upravljačko je tijelo Programa ruralnog razvoja Republike Hrvatske 2014.-2020. (dalje u tekstu: Program), financiranog sredstvima Europskog poljoprivrednog fonda za ruralni razvoj (dalje u tekstu: EPFRR).

Programom je predviđeno 6 prioriteta, preko 60 tipa operacije unutar 16 mjera, uz mjere 20 „Tehnička pomoć“ i 18 „Financiranje dodatnih nacionalnih izravnih plaćanja za Hrvatsku“. Tipovi operacije su programirani pod 15 fokus područja te se njihovom provedbom očekuje i izravan doprinos postavljenim ciljevima. Program je dostupan na poveznici <http://ruralnirazvoj.hr/program/>.

Upravljačko tijelo odgovorno je za izradu strategije informiranja i promidžbe, kako bi se osigurala promidžba Programa, uključujući promidžbu kroz nacionalnu ruralnu mrežu i informiranje potencijalnih korisnika, strukovnih organizacija, ekonomskih i socijalnih partnera, tijela koja promoviraju ravnopravnost spolova i značajnih nevladinih organizacija, uključujući organizacije koje se bave okolišnom tematikom, o mogućnostima ponuđenim Programom i pravilima dobivanja pristupa programskog financiranja, kao i informiranje korisnika o doprinosu Europske unije, kao i javnosti o ulozi koju Unija ima unutar Programa.

Sukladno navedenom, Republika Hrvatska mora osigurati kvalitetan sustav informiranja i promidžbe svih dionika, potencijalnih korisnika ali i šire zainteresirane javnosti, o Programu što je i svrha ovog predmeta nabave. Financiranje provedbe aktivnosti informiranja i promidžbe vrši se iz sredstava mjere Tehnička pomoć u sklopu Programa.

# Cilj i očekivani rezultati

## Opći cilj

Cilj projekta je informirati opću javnost o Programu ruralnog razvoja Republike Hrvatske 2014.-2020. te mogućnostima koje Program pruža.

## Rezultati koji se očekuju

Rezultat ovog projekta je zakupljen prostor za vanjsko i unutarnje digitalno oglašavanje te emitirani nekomercijalni promidžbeni sadržaj sukladno lokacijama i količini koje su navedene u Troškovniku (PRILOG III) i Opisu ponude izvršitelja (PRILOG VI).

# Zadatci izvršitelja

Predmet nabave je usluga zakupa prostora za vanjsko i unutarnje digitalno oglašavanje („*digital city lights*“) u svrhu vidljivosti i promocije mogućnosti Programa. Zakup prostora odnosi se na prikazivanje sadržaja u trajanju od 15 i/ili 30 sekundi (naknadno će se dogovoriti sa naručiteljem). Sadržaj mora biti prikazan najmanje 500 puta u jednom danu po površini prikazivanja. Digitalno sučelje na kojem će sadržaj biti prikazan mora biti veličine najmanje 165 cm dijagonalno, te u mogućnosti prikazivati sadržaj u „full HD rezoluciji“. Sučelje mora biti u mogućnosti prikazati video animaciju, statične slike i kombinaciju navedenog ovisno o zahtjevu naručitelja.

Osnovni tipovi oglašavanja kao i broj dana oglašavanja određeni su Troškovnikom (PRILOG III) ove dokumentacije. Ponuditelj u PRILOGU V (Opis ponude) treba predložiti točne lokacije (adrese), tipove oglašavanja i broj površina na kojima se pruža oglašavanje. Pri tome treba zadovoljiti slijedeće kriterije:

* broj oglasnih površina ukupno ne smije biti manji od 100 površina (specifikaciju po gradovima/županijama/adresama dostaviti u Prilogu VI dokumentacije o nabavi)
* broj gradova u kojima se oglasne površine nalaze ne smije biti manji od 15 gradova na području Republike Hrvatske
* broj županija u kojima se oglasne površine nalaze ne smije biti manji od 15 županija na području Republike Hrvatske
* među gradovima trebaju biti, između ostalog, uključeni: Zagreb, Osijek, Rijeka i Split i to sa vanjskim i unutarnjim oglašavanjem (vanjske površine: minimalno po dvije u centru svakog grada).

Od odabranog pružatelja usluge očekuje se da posjeduje stručnu i tehničku sposobnost koju potvrđuje Popisom obavljenih usluga (PRILOG IV). Izvršitelj se obavezuje uslugu obaviti sukladno zahtjevima naručitelja, dok je naručitelj obavezan sadržaj koji će biti prikazan putem digitalnog oglašavanja (digitalnih totema) dostaviti dva dana prije početka kampanje oglašavanja.

# Pravne osnove i smjernice

Izvršitelj, pri provedbi ovog projekta treba u potpunosti poštivati i uvažiti sve relevantne uredbe (1303/2013, 1305/2013, 808/2014) vezane za informiranje i promidžbu Programa ruralnog razvoja Republike Hrvatske za razdoblje 2014. – 2020., uključujući pravila vezana uz označavanje i vidljivost (upotreba amblema) Europske unije.

Najrelevantniji vodiči i smjernice:

* [Provedbena Uredba Komisije (EU) br. 808/2014](http://eur-lex.europa.eu/legal-content/HR/TXT/?uri=CELEX%3A32014R0808) (Prilog III, dio 2)
* Grafički vodič po europskom amblemu: <http://publications.europa.eu/code/hr/hr-5000100.htm>
* Knjiga grafičkih standarda Programa ruralnog razvoja Republike Hrvatske za razdoblje 2014.-2020: <http://ruralnirazvoj.hr/program/ostali-dokumenti/>
* Vizualni identitet ESI fondova (logotip i Knjiga standarda): <https://strukturnifondovi.hr/dokumenti/?doc_id=585&fondovi=esi_fondovi>
* Zakon o grbu, zastavi i himni Republike Hrvatske te zastavi i lenti predsjednika Republike Hrvatske (upotreba zastave i grba): <https://narodne-novine.nn.hr/clanci/sluzbeni/1990_12_55_1067.html>